[{"text_idx": "#000003", "text": "Kolmapa\u0308eval, 16. ma\u0308rtsil, lahkus meie hulgast na\u0308itleja Helene Vannari. Kevade esimesel pa\u0308eval, 20. ma\u0308rtsil, oleks ta ta\u0308histanud oma 74. su\u0308nnipa\u0308eva. Helene Vannari, so\u0303pradele Leeni, oli andekas na\u0308itleja ja hea inimene. Kursusekaaslane ja so\u0303ber Va\u0308ino Uibo u\u0308tles ja\u0308relehu\u0308u\u0308des: \"Ja\u0308lle u\u0308ks ilus hing on lahkunud. Leeni hinge ei mahtunud ku\u0308bekestki viha. Ta leidis alati inimestes u\u0308les selle hea poole.\""}, {"text_idx": "#000005", "text": "Aasta tagasi ma\u0308rtsis ajasime Helene Vannariga \"Pa\u0308evatee\" saates juttu. Nagu ikka, juttu ja\u0308tkus kauemaks ja ko\u0303ik saatesse ei mahtunud. Nu\u0308u\u0308d kuuleme enam-va\u0308hem kogu jutuajamist, va\u0308lja ja\u0308a\u0308vad need kohad, mida Helene palus saatesse mitte panna."}, {"text_idx": "#000007", "text": "Ta ra\u0308a\u0308kis, et ehkki tahtis va\u0308ga na\u0308itlejaks saada, pidas ta end ise araks inimeseks, kellel ei ole piisavalt enesekindlust. Ta ei tahtnud olla u\u0308ksinda laval, monotu\u0308kid talle ei sobinud. Ta ei ole kunagi ka\u0308inud endale osa ku\u0308simas. Helene Vannari pidas ise end karakterna\u0308itlejaks, kellele romantilised rollid va\u0308ga ei sobinud. Juba noorena meeldis talle rohkem ma\u0308ngida no\u0303idasid ja vanamutikesi, kuigi imekauni neiuna oleks ta vo\u0303inud ka printsessi vo\u0303i suurilmadaami ma\u0308ngida."}, {"text_idx": "#000008", "text": "2010. aastast on ta ma\u0308nginud seriaalis ENSV, kus tema kehastada oli va\u0308rvikas naabrimutt Aino. Helene u\u0308tles, et ehkki tema emapoolne vanaema oli rahvuselt venelane, oli ta eestimeelne ja -keelne, kes kuidagi ENSV Ainoga sarnane ei olnud.Helene Vannari ootas huviga taaskohtumist Salme ta\u0308nava uuenenud teatrimajaga. Lavaga, kust omal ajal va\u0308ga a\u0308ra taheti."}, {"text_idx": "#000017", "text": "\"Pa\u0308evatee\" ka\u0308sitleb koos spetsialistide abiga teemasid, mis on eakatele olulised. Alates oktoobrist 2022 on saatejuht Piret Kooli. Saade on Vikerraadio eetris laupa\u0308eviti kell 16.05"}, {"text_idx": "#000022", "text": "Eesti lugu. Po\u0303hjaso\u0303da. Peeter I reformid"}, {"text_idx": "#000028", "text": "Erakonnad valmistuvad juba Euroopa Parlamendi valimisteks"}, {"text_idx": "#000032", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]